Z A P I S N I K
44. sjednice Vijeća Mjesnog odbora Mlinovi,
održane 23. siječnja 2025.
u MO Mlinovi, Jahorinska 5,
s početkom u 19:00 sati
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća
Gordan Vergles, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
Predsjednik Vijeća konstatira da je na sjednici prisutno 5 od 5 članova Vijeća.       
Potpredsjednica Vijeća snima sjednicu o čemu su nazočni obaviješteni. 
Predsjednik Vijeća daje na glasanje zapisnik sa 43. sjednice koji je jednoglasno usvojen.
Predsjednik Vijeća daje na glasanje dnevni red 44. sjednice koji je jednoglasno usvojen s jednom dodatnom točkom.
 

DNEVNI RED
 
1. Asfalterski program za 2025. godinu
2. Tekuća problematika
3. Pitanja, prijedlozi i obavijesti
 
 
1) Asfalterski program za 2025. godinu
 
            Nakon provedene rasprave VMO Mlinovi jednoglasno donosi zaključak kojim se usvaja asfalterski program za 2025. godinu za Mlinove i to asfaltiranje ulice Mlinovi od Svetojanske ulice do Čićarijske ulice. 
 
 
2) Tekuća problematika
 
2.1. Predsjednik Vijeća izvještava o akciji kontrole parkiranih automobila od strane prometnih redara na lokacijama: nasuprot dućana Spar uz potporni zid i nasuprot puba na iscrtanoj plavoj traci za pješake.
 
2.2. Predsjednik Vijeća izvještava da su porezane grane na lokaciji Bitorajske ulice nasuprot kč. broja 4-14. Komunalni redar je izvijestio da se radi o privatnom posjedu i da više neće izlaziti na teren za tu lokaciju.

2.3. Vezano uz zahtjev VMO Mlinovi za postavljanje kamera na lokacijama kod dućana Spar, autobusnoj stanici i ulica Mlinovi 19 Gradska četvrt je zaprimila odgovor nadležne službe Grada da je postupak javne nabave kamera u tijeku.
 
2.4. Vezano uz zahtjev VMO Mlinovi za postavljanje svjetlosne signalizacije na lokaciji ulica Mlinovi kod ulice Grašćica Gradska četvrt je dobila odgovor nadležne službe Grada da je zatražena od Ministarstva unutarnjih poslova dostava statističkih podataka i analize.
 
2.5. Vezano uz problematiku izviranja vode iz zemlje na lokaciji Biokovske stube VMO Mlinovi dobilo je na uvid dopis VIO-a iz 2017 godine upućen na nadležnu službu Grada u kojem je navedeno da se treba sanirati problematika odvodnje.
VMO Mlinovi traži hitno postupanje (sukladno dopisu iz 2017.) nadležne službe Grada, da izađu na teren (Biokovske stube, Snježničke stube, Malovanske stube) zbog izlijevanja oborinskih/kanalizacijskih voda (u prilogu dokumentacija/slike i snimke stanja) i izvrše potrebnu sanaciju.

2.6. VMO Mlinovi je izvršilo obilazak sanitarnih čvorova u zgradi mjesne samouprave, Jahorinska 5 i ustanovilo da se isti ne održavaju tj. da su u lošem stanju i zapušteni. Obzirom da korisnici prostora koji imaju obavezu održavati čistim prostor i sanitarne čvorove, ne ispunjavaju svoju obavezu, predsjednik VMO Mlinovi će izvjesiti na oglasnu ploču raspored čišćenje i održavanja po danima i korisnicima. U slijedećem razdoblju u više navrata izvršiti će provjeru da li se korisnici prostora toga pridržavaju. U suprotnome poduzeti će se odgovarajuće mjere za one koji ih se ne pridržavaju.
 
 
3) Pitanja, prijedlozi i obavijesti
 
4.1. VMO Mlinovi opetovano šalje požurnicu u vezi rekonstrukcije i sanacije Snježničkih stuba.
 
4.2. VMO Mlinovi traži ispitivanje pritiska vode u cijevima stambenih jedinica na Snježničkim stubama i pojačavanje pritiska u istima.
 
4.3. VMO Mlinovi opetovano šalje požurnicu vezano uz hitno rješavanje problema vezanih uz realizaciju postavljanja spomenika poginulim i nestalim braniteljima Domovinskog rata sa područja Mlinova.
 
 
Sjednica je završena u 19:57 sati.  
 

KLASA: 024-08/25-003/57
URBROJ: 251-13-11-2/003-25-2
Zagreb, 23. siječnja 2025.


Zapisnik obradila: Mirela Gašpert Bertić


                 Zapisnik sastavila:
	Potpredsjednica Vijeća, Silva Vresk, v.r.
	


                                                                                                               Predsjednik Vijeća
Mjesnog odbora Mlinovi
                                                                                                              Sendi Numan, v.r.            
